# Edgar Alexander Mearns

Edgar Alexander Mearns (11 de setembre de 1856 – 1 de novembre de 1916) va ser un destacat ornitòleg i naturalista americà.

## Vida

Els seus pares van ser Alexander i Nancy Reliance Mearns née Clarswell. El seu avi Alexander era escocès d'origen i es va traslladar a Highland Falls el 1815. Edgar Alexander Mearns va ser educat al Donald Highland Institute (Highland Falls) i va assistir al Columbia College of Physicians and Surgeons, on es va graduar el 1881.
Aquell mateix any es va casar amb Ella Wittich, originaria de Circleville, a Ohio. La parella va tenir un fill i una filla. El fill va néixer el 1886 i va morir el 1912. Va servir com a cirurgià fent el servei militar del 1882 to 1899. Del 1899 fins al 1903, va ser oficial mèdic en diverses institucions militars. Del 1903 al 1904 i del 1905 al 1907, va viatjar a les Filipines. Va haver d'interrompre el seu viatge el 1904 degut a una malaltia parasitaria. El 1905, un viatge el va conduir a l'illa de Guam.
Com a comandant i cirurgià de l'exèrcit, Mearns va ser nomenat oficial mèdic de la Comissió Internacional de Fronteres i va documentar la fauna i els arbres de la frontera entre Mèxic i els Estats Units en la seva obra de 1907, Mammals of the Mexican Boundary of the United States. El 1909 es va retirar de l'exèrcit amb el rang de Tinent Coronel. Posteriorment, el mateix any, va ser convidat pel president Theodore Roosevelt a acompanyar la Smithsonian-Roosevelt African Expedition com a naturalista. Del 1911 al 1912 va ser membre de l'expedició Childs Frick a l'Àfrica per capturar i preparar espècimens d'ocells que Frick va presentar posteriorment al Smithsonian Institution.
Mearns va ser un dels cofundadors de la American Ornithologists' Union el 1883. També va descriure científicament diverses espècies d'ocells i d'altres animals, com Turdus helleri, Aethopyga boltoni, Cisticola bodessa, Onychomys arenicola i Phyllergates heterolaemus.

## Epònims

Diversos tàxons reben el seu nom en honor d'Edgar Mearns: 5 ocells, 7 mamífers que inclouen la subespècie Thomomys bottae mearnsi, i una espècie de rèptil, Petrosaurus mearnsi.

## Enllaços externs

* In Memoriam Edgar A. Mearns Arxivat 2011-06-06 a Wayback Machine. (en Anglès)
* Short biography at Zoonomen.net (en Anglès)
* Edgar Alexander Mearns Papers, circa 1871-1916, 1934 and undated dels arxius d'Smithsonian Institution (en Anglès)

## Referències

* ↑ Verdcourt, Bernard «Edgar Alexander Mearns - 1856-1916 - Collectors in East Africa - 24» (en anglès). The Conchologists' Newsletter. The Conchological Society of Great Britain and Ireland, 01-06-1996, pàg. 642–645.
* ↑ Edgar Alexander Mearns. Mammals of the Mexican boundary of the United States: A descriptive catalogue of the species of mammals occurring in that region; with a general summary of the natural history, and a list of trees (en anglès). Government Printing Office, 1907, p. 530 [Consulta: 22 novembre 2011].
* ↑ «Edgar Alexander Mearns Papers» (en anglès). Smithsonian Institution Archives. [Consulta: 21 juny 2013].
* ↑ Smithsonian Institution. Board of Regents «The Childs Frick Expedition» (en anglès). Annual Report of the Board of Regents of the Smithsonian Institution, 1912, pàg. 122 [Consulta: 21 juny 2013].
* ↑ Michael Grayson, Bo Beolens, Michael D. Watkins. The Eponym Dictionary of Reptiles (en anglès). Johns Hopkins University Press, 26 de juliol de 2011, p. 296. ISBN 9781421401355.